CELEX: 32014D0270
Language: hr
Date: 2014-05-12 00:00:00
Title: Odluka Vijeća 2014/270/ZVSP od 12. svibnja 2014. o izmjeni Odluke Vijeća 2010/231/ZVSP o mjerama ograničavanja protiv Somalije

13.5.2014   
            
            
               HR
            
            
               Službeni list Europske unije
            
            
               L 138/106
            
         ODLUKA VIJEĆA 2014/270/ZVSP
   od 12. svibnja 2014.
   o izmjeni Odluke Vijeća 2010/231/ZVSP o mjerama ograničavanja protiv Somalije
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:
   
               (1)
            
            
               Vijeće je 26. travnja 2010. donijelo Odluku 2010/231/ZVSP (1).
            
         
               (2)
            
            
               Vijeće sigurnosti UN-a 5. ožujka 2014. donijelo je Rezoluciju Vijeća sigurnosti UN-a (RVSUN) 2142 (2014.) o stanju u Somaliji, kojom se potvrđuje primjena embarga na oružje za Somaliju i do 25. listopada 2014. produljuje odredba da se embargo na oružje ne primjenjuje na isporuke oružja, streljiva ili vojne opreme ni na pružanje savjeta, pomoći ili obuke koji su namijenjeni isključivo razvoju Snaga sigurnosti federalne vlade Somalije te pružanju sigurnosti somalskom narodu, osim u vezi s isporukama određenih predmeta kako su navedeni u Prilogu RVSUN-u 2111 (2013.) za koje je potrebno prethodno odobrenje Odbora za sankcije osnovanog u skladu s RVSUN-om 751 (1992.).
            
         
               (3)
            
            
               RVSUN-om 2142 (2014.) izmijenjeni su zahtjevi za obavješćivanje u odnosu na isporuke oružja, streljiva ili vojne opreme ili pružanje savjeta, pomoći ili obuke Snagama sigurnosti Somalije, kao i za postupak izuzeća u odnosu na isporuke predmeta navedenih u Prilogu RVSUN-u 2111 (2013.).
            
         
               (4)
            
            
               Odluku 2010/231/ZVSP stoga bi trebalo izmijeniti na odgovarajući način.
            
         
               (5)
            
            
               Za provedbu određenih mjera potrebno je daljnje djelovanje Unije,
            
         DONIJELO JE OVU ODLUKU:
   Članak 1.
   Odluka 2010/231/ZVSP mijenja se kako slijedi:
   
               1.
            
            
               Članak 1. stavak 3. točke (f) i (g) zamjenjuju se sljedećim:
               
                           „(f)
                        
                        
                           opskrbu, prodaju ili prijenos oružja i povezanog materijala svih vrsta te izravno ili neizravno pružanje tehničkih savjeta, financijske i druge pomoći te obuke u vezi s vojnim aktivnostima, namijenjenih isključivo razvoju Snaga sigurnosti federalne vlade Somalije, radi pružanja sigurnosti somalskom narodu, osim u vezi s isporukama predmeta navedenih u Prilogu II., ako je Odbor za sankcije obaviješten kako je utvrđeno u stavku 4. ovog članka;
                        
                     
                           (g)
                        
                        
                           opskrbu, prodaju ili prijenos oružja i povezanog materijala svih vrsta iz Priloga II. federalnoj vladi Somalije, unaprijed odobrenih od strane Odbora za sankcije za svaki pojedinačni slučaj, kako je utvrđeno u stavku 4.a ovoga članka;”.
                        
                     
         
               2.
            
            
               U članku 1. stavak 4. zamjenjuje se sljedećim:
               „4.   Federalna vlada Somalije ima primarnu odgovornost unaprijed obavijestiti Odbor za sankcije o svim isporukama oružja, streljiva ili vojne opreme ili o pružanju savjeta, pomoći ili obuke svojim Snagama sigurnosti, kako je navedeno u stavku 3. točki (f). Umjesto toga, države članice koje pružaju pomoć mogu obavijestiti Odbor za sankcije najmanje pet dana unaprijed, uz savjetovanje s federalnom vladom Somalije, u skladu sa stavcima 3. i 4. RVSUN-a 2142 (2014). Kada država članica odluči obavijestiti Odbor za sankcije, takva obavijest sadržava pojedinosti o proizvođaču i dobavljaču oružja i streljiva, opis oružja i streljiva, uključujući vrstu, kalibar i količinu, predloženi datum i mjesto isporuke te sve relevantne podatke u vezi s planiranom odredišnom jedinicom u somalijskim nacionalnim snagama sigurnosti ili planiranim mjestom za pohranu. Država članica koja isporučuje oružje ili streljivo može, u suradnji s federalnom vladom Somalije, najkasnije 30 dana od dana dostave takvih predmeta podnijeti Odboru za sankcije pisanu potvrdu o završetku isporuke, uključujući serijske brojeve isporučenog oružja i streljiva, podatke o otpremi, teretnicu, popise robe ili popise pakiranja te podatke o određenome mjestu za pohranu.”
            
         
               3.
            
            
               U članku 1. umeće se sljedeći stavak:
               „4.a   Federalna vlada Somalije ima primarnu odgovornost zatražiti prethodno odobrenje Odbora za sankcije za sve isporuke predmeta navedenih u Prilogu II., kako je utvrđeno u stavku 3. točki (g). Umjesto toga, države članice mogu zatražiti prethodno odobrenje Odbora za sankcije, uz savjetovanje s federalnom vladom Somalije, u skladu sa stavkom 3. RVSUN-a 2142 (2014).”
            
         Članak 2.
   Ova Odluka stupa na snagu na dan objave u Službenom listu Europske unije.
   
   
      Sastavljeno u Bruxellesu 12. svibnja 2014.
      
         
            Za Vijeće
         
         
            Predsjednica
         
         C. ASHTON
      
   
   
      (1)  Odluka Vijeća 2010/231/ZVSP od 26. travnja 2010. o mjerama ograničavanja protiv Somalije i stavljanju izvan snage Zajedničkog stajališta 2009/138/ZVSP (SL L 105, 27.4.2010., str. 17.).